Rikunarita-ORG/Wikinium huggingface dataset:
# Wikispecies

**Wikispecies** ma zui **Wikispesies** no sambua proyek nituwu Yayasan Wikimedia sangodödögö wama'anö sambua bawagöli (li Indonesia *portal*) sangowuloi ngawalö hadia sanandrösa ba nga'eu (li Indonesia *spesies*) si tola lafaigi sato ba zi lö taha-taha. Bakha ba Wikispecies so aurifö, sinumbua, talimbo, bakteri ba fefu zauri bö'ö. Te'onia'ö mufa'anö da'a faoma Wikipedia.

## Khai-khai baero

* Media si fakhai ba Wikispecies ba Commons
* Bolokha gu'ö resmi Wikispecies
* Bawagöli zato Species
* The Wikispecies Charter, nisura Jimmy Wales

## Proyek Wikimedia bö'ö

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Commons** Halasa media zato |  |  | **Wiktionary** Kamus |  |  | **Wikisource** Ngawalö gumbu zura |  |  | **Wikinews** Ngawalö duria |
|  | **Wikibooks** Ngawalö mbuku |  |  | **Wikiquote** Ngawalö niŵaö |  |  | **Wikispecies** Ngawalö spesies |  |  | **Wikiversity** Soguna ba wamomaha |
|  | **Wikivoyage** Fe'amöi manörö |  |  | **Wikidata** Wikidata |  |  | **Meta-Wiki** Koordinasi Wikimedia |  |  | **MediaWiki** Software Wiki |
# Malaria

| Malaria |
| --- |
|  |
| Tungö malaria samakhai ya'ia ba *sel* ndro soyo |
| Spesialisasi | *Penyakit menular* |
| Tandra-tandra | mofa'aukhu, mu'uta, mofökhö högö, a'uzö-uzö guli |
| Komplikasi | faniri, koma, fa'amate galakhaö, anemia |
| 10–15 aefa falemba dungö |
| Samobörö | La'ohe *plasmodium* ba niha ndri sotöi *anopheles* |
| Diagnosis | Famareso ndro, famareso antigen |
| Fomba'agö | Kulambu, obat nyamuk, famunu ndri, femanga dalu-dalu |
| Dalu-dalu | anti-malaria |
| Frekuensi | 247 juta (2021) |
| Simate | 619.000 (2021) |

**Malaria** no sambua wökhö nifa’aso ndri moroi ba niha ma moroi ba gaurifö bö’ö nifobörö dungö side-ide si farahu ba genus *Plasmodium*. Fökhö andre ba i'a'asogö dandra-tandra simane fa'aukhu, fa'alio erege tödö, fa'umuta, ba fökhö högö.

## Tandra-tandra

Niha sigöna malaria ba mofa'aukhu. Aefa da'ö ero mohalöŵö ba alio sibai erege dödö. Irasoi göi afökhö högö. Ba tola ofeta ilau muta.

## Khai-khai baero

* Mengenal Malaria Penyakit Mematikan di Dunia

## Umbu
# On the Origin of Species

*On the Origin of Species
by Means of Natural Selection* | Uli mbuku *On the Origin of Species* niraka döfi 1859 |
| Pengarang | Charles Darwin |
| Negara | Britania Raya |
| Bahasa | Li Inggris |
| Subjek | teori evolusi |
| Penerbit | John Murray |
| Tanggal terbit | 24 November 1859 |
| Jenis media | buku |

On the Origin of Species ma On the Origin of Species by Means of Natural Selection, or the Preservation of Favoured Races in the Struggle for Life no sambua zinura ba li Inggris nifa'anö Charles Darwin sanandrösa ba nifotöi teori evolusi. Si föföna sibai laraka ia me 24 November 1859. Bakha ba mbuku andre iŵa'ö Darwin wa fefu zauri ba gulidanö andre no tumbu moroi ba zaliŵa-liŵa bö'ö nifotöi *furugö gaurifö fefu* (li Inggris *common ancestors*). Tumbu khö Darwin wangera-ngera andre aefa ifalua wangosili, me fao ia ba *ekspedisi* *Beagle* me döfi 1830-a awö *ekspedisi* nifalua aefa da'ö.

## Foraka

Si föföna sibai laraka *On the Origin of Species* me 24 November 1859. Te'amawa mato 1250 ngawua. Börö me itugu oya niha somasi mowöli ya'ia, latohugö woraka ya'ia irugi önö kali. Ero alua woraka si bohou, ihaogö ma inönö nösi mbukunia andre Darwin, andrö wa lö fagölö sibai nösi fefu mbuku si önö *edisi* andrö. Edisi safuria (edisi si'önö) muraka me 1876.

## Ösi

Ba mbuku edisi si föföna, li famasao tehalö moroi ba wangera-ngera William Whewell faoma Francis Bacon sanandrösa ba huku danö molo'ö fa'alowalangi.

Awena itohugö ba li famasao andre Darwin wa ibörötaigö wangosili evolusi me fao ia ba ekspedisi HMS Beagle. Imane Darwin: "Me so ndra'o, samösa naturalist, yaŵa göfa HMS Beagle, tokea ndra'o me u'ila hewisa wa'amuzawili niha si toröi ba Amerika Selatan ba amakhaita geologi niha si so iada'a ba niha si so me föna ba mbanua sebua andre. Ibokai hörögu salua simane ba zanandrösa böröta ngawalö zauri nifotöi spesies, sambua misteri fondrege ebua, simane niŵa'ö ndra filosofo fondrege atua-tua."

## Fanema'ö

Gambara kartun sangoroma'ö Darwin soboto ba'e börö teori evolusi nibörötaigönia.
Buku On the Origin of Species no fatema ba dödö ato niha ba zi sagörö ulidanö ba no tobali ia börö huhuo segebua ba gotalua zato. Ba mböröta ato niha si lö fatema tödö, börö me lö na sa aboto sibai ba dödöra teori andre si bohou moroi khö Darwin. Ba hiza buku ibokai lala buku andre ba huhuo ilmiah teori evolusi si bohou andre, irege tebörögö lafotöi ia göi *Darwinisme*. Ba dalu ndröfia 1870-a no sa'ae muzawili teori evolusi andre.

## Umbu
# Fungi

Famöfö'ö bosi zauri ba danö. So ŵalu nga'ötö mbosi segebua. Lö te'oroma'ö mbosi sigide-ide si so ba gotaluania
**Fungi** no sauri ba danö sigide-ide, fao khönia bakha danömö roti (li Indonesia *ragi*), kiwo (li Indonesia *jamur*) ba landröta ma nandröta (li Indonesia *cendawan*). Bakha ba wamöfö'ö fefu zauri ba danö, fefu zauri andre tefaböbö bakha ba *kerajaan fungi* (faigi gambara ba nga'örö andre). Fungi, aurifö ba sinumbua te'owuloi bakha ba domain eukariota ba mbosi wamafö'ö fefu zauri ba danö.

*Sura andre awena börö zura nasa. Moguna munönö ba mubönökhi nösinia.
Wikipedia no halöŵö nifalului zato.
Tolo Wikipedia ba wanohugö wanura ya'ia, na so khöu onönöta nösi. Saohagölö.*
# Alquran

**Alquran** ma **A-Qur'an** ma asese la'adogo'ö **Quran** no sura ni'amoni'ö bakha ba agama Islam. Tesura ia ba ngaotu ndröfia si-7, tebörögö me 22 Desember 603 ba te'awalisi 23 fakhe aefa da'ö. Eluahania te'a'asogö zura ni'amoni'ö ndra niha Islam andre 600 fakhe aefa wa'amate Yesu. Andrö göi wa so ösa nisura sanandrösa khö Yesu ba inania Maria bakha ba Alquran, heŵa'ae itaria fabörö nisura ba da'ö moroi ba nisura bakha ba zura Gamabu'ulali Sibohou.

Ifomaha ia wombaso Alquran samösa iraono alawe
## Umbu
# Eukariota

Famöfö'ö bosi zauri ba danö. So ŵalu nga'ötö mbosi segebua. Lö te'oroma'ö mbosi sigide-ide si so ba gotaluania
**Eukariota** no töi *domain* fefu zauri ba danö si so khönia hunö (li Indonesia *inti*, li Inggris *nucleus*) bakha ba sel. Sauri si tefaböbö ba da'a ya'ia sinumbua, aurifö ba talimbo awö sauri si ha sambua sel bö'ö si so bakha hunö.

Domain bö'ö si falalaŵa khö eukariota ya'ia *porokariota*, si so bakha bakteria ba arkaea.

*Sura andre awena börö zura nasa. Moguna munönö ba mubönökhi nösinia.
Wikipedia no halöŵö nifalului zato.
Tolo Wikipedia ba wanohugö wanura ya'ia, na so khöu onönöta nösi. Saohagölö.*
# Zoologi

Biologi gaurifö
**Zoologi** no sambua wangosili nitandrösaigö ba ngawalö gaurifö ba danö. Fao ba wagosili andre anatomi,, famöfö'ö ngawalö gaurifö andrö, hadia nilaura, heza muzawili ira, ba hewisa gamakhaitara ba ngawalö zauri si fasui ya'ira. Zoologi no sambua ndraha biologi. Töi andre tehalö moroi ba li Yunani ζῷον (zōion), eluahania aurifö (ma ba Zura Ni'amoni'ö satua latötöi ia utu-ndru'u), ba λόγος (logos), eluahania fangi'ila ma fangosili.

Heŵa'ae lö aetu adöni dödö niha ba gaurifö ba la'oguna'ö wangi'ilara ba wamauwu aurifö tobali urifö, famahaö nifotöi zoologi awena tebörögö khö Aristoteles ba danö Yunani. I'osisi'ö hewisa mbotora awö guna ndroto-ndroto mboto andrö, ba hewisa wanöira, hewisa la'iagö ba lafaudugö ira ba nahia toröi ira. Hiza zoologi si so khöda ma'ökhö tebörögö mato ha'uga ngaotu fakhe si lalö ba ginötö ndra Carl Linnaeus, Antonie van Leeuwenhoek, Robert Hooke, Charles Darwin, Gregor Mendel ba ato nasa gere wamahaö bö'ö.

Iada'a so nasa wamahaö barö zoologi: so nifotöi "klasifisikasi" ma "taksonomi" (famöfö'ö gaurifö ba danö), "fisiologi" (famahaö sanandrösa ba mboto, töla ba nagole), "biokimia" (famahaö sanandrösa ba *proses* kimia salua bakha ba mboto gaurifö) awö "evolusi" (famahaö sanandrösa ba hewisa manöi ba tefabö'ö sara gurifö i'otarai me föna irugi iada'a, duma-dumania hewisa tola so manö gafi wofo, btn.).

## Umbu
# Antropologi

Andrew Beatty now samösa gere antropologi si möi mangosili ba Danö Niha. Toröi ia dua fakhe wa'ara ba Zusua ba wamalua *antropologi sosial*
**Antropologi** no sambua wangosili nitandrösaigö ba niha, duma-dumania fefu zi fakhai ba gamuatania ma botonia (nifotöi *biologi*), ma zui sanandrösa ba hada awö ngawalö do'ölöŵa si so ya'ia bakha (nifotöi *budaya*), ma sanandrösa ndra sowanua si fasui ya'ia (nifotöi *sosial*) awö li ni'oguna'önia (nifotöi *linguistik*), he si so iada'a ba he si so ba zi lalö, fao ba da'ö spesies niha bö'ö si so ba zi lalö. I'osisi'ö *antropologi sosial* hewisa zi to'ölönia gamuata niha, ba i'osisi'ö *antropologi budaya* hadia geluaha ngawalö do'ölöŵa ba hada, fao ba da'ö goi-goi awö bosi (nifotöi *nilai*). Ma'ökhö asese la'osambua manö da'a fefu tobali "antropologi sosio-budaya". Bakha ba *antropologi linguistik* la'osili hewisa iwöwöi wa'auri fariawösa (*sosial*) li ni'oguna'ö niha. Bakha ba *antropologi biologis* ma zui *antropologi fisik* la'osili hewisa waö-waö wamanöi mboto niha.

Bakha ba *antrolopologi arkeologis* sasese göi lafotöi *antropologi götö föna* la'osili hadia ia zi no lafazökhi niha ndrege zi tola ta'ila ba ngawalö wakake ma lahe niröira furi (*arkeologi*). Lafaogö *arkeologi* da'a bakha ba *antropologi* ba Amerika Utara ba ba Asia. Fabö'ö ba Eropa, arkeologi no sambua bolo wamahaö samösa, ma zui lafaogö ia barö *sejarah* ma *paleontologi*.

## Umbu